Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 172

a)/6. Hidraulikus és pneumatikus hajtások Felismerési szinten sajátítsák el a tanulók: — a hidraulika és pneumatika fogalmát, — a hidraulikus hajtások csoportosítását, — a hidraulikus és pneumatikus hajtások alkalmazásának körülményeit, — a működési hiba felismerési szempontjait, jellegzetességeit. Definíciós szinten sajátítsák el a tanulók: — a hidrosztatikus és hidrodinamikus hajtások jellemzőit, — a hidraulikus munkafolyadékok feladatát, fajtáit, — a hidraulikus szivattyúk típusait, működését, — a hidraulikus munkahengerek, hidromotorok és határozott szögelfordulású motorok típusait, feladatát, működését, — a hidraulikus irányítóelemek és kiegészítő egységek feladatát és beépítésük jellegzetességeit, — a hidraulikus körfolyamok típusait, — a pneumatikus munkaközeg jellemzőit, — a pneumatikus rendszer elemeit és működési jellemzőiket. Rendezési szinten sajátítsák el a tanulók: — a hidrosztatikus energiaátvitel folyamatát, — a pneumatikus energiaátvitel folyamatát, — a volumetrikus elv lényegének alkalmazását, — a hidraulikus és pneumatikus rendszerek elemeinek szabványos jelképi jeleit, — a hidraulikus munkafolyadékok táblázatból való kiválasztását és a munkafolyadék cserére vonatkozó előírásokat, — a hidraulikus és pneumatikus berendezések főbb karbantartási elveit.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes